
Okresný súd Galanta 1Nt/1/2024 2324010040 28. 05. 2024 JUDr. Miroslav Studenčan ECLI:SK:OSGA:2024:2324010040.2
Opravné uznesenie Okresný súd Galanta, samosudcom JUDr. Miroslavom Studenčanom, dňa 28.05.2024 v Galante, takto rozhodol: Súd, podľa § 180 Trestného poriadku k § 174 ods. 1 Trestného poriadku, opravuje uznesenie Okresného súdu Galanta č.k. 1Nt/1/2024 - 10 zo dňa 06.03.2024, ktorým súd podľa § 83 ods. 1 písm. a) Trestného zákona rozhodol o zhabaní veci a to v časti výrobného čísla podomácky upravenej jednovýstrelovej vzduchovej pušky ruskej výroby značky K. IŽ-XX, ktoré výrobné číslo má správne znieť takto „K (hlavňová objímka)“ odôvodnenie: Okresný súd Galanta uznesením č.k. 1Nt/1/2024 - 10 zo dňa 06.03.2024 rozhodol podľa § 83 ods. 1 písm. a) Trestného zákona o zhabaní vecí. Pri vyhotovovaní uznesenia došlo k zrejmej nesprávnosti, keď vo výroku uznesenia, bolo nesprávne uvedené výrobné číslo podomácky upravenej jednovýstrelovej vzduchovej pušky, kde namiesto správneho výrobného čísla K., bolo uvedené nesprávne výrobné číslo XXXXXX. Podľa § 174 ods.1 Trestného poriadku, predseda senátu môže osobitným uznesením kedykoľvek opraviť pisárske chyby a iné zrejmé nesprávnosti, ku ktorým došlo pri vyhotovení rozsudku a v jeho rovnopisoch, tak, aby vyhotovenie bolo v úplnej zhode s obsahom rozsudku, ako bol vyhlásený. Opravu môže nariadiť aj súd vyššieho stupňa. Podľa § 180 Trestného poriadku ak tento diel neustanovuje niečo iné, použijú sa na uznesenie primerane ustanovenia prvého dielu tejto hlavy o rozsudku. Súd preto s poukazom na vyššie citované ustanovenie Trestného poriadku rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu je prípustné podať sťažnosť do troch pracovných dní odo dňa jeho oznámenia na tunajšom súde. Uznesenie je oznámené jeho doručením. Sťažnosť má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2024:2324010040.2 (dáta aktuálne k 15. 11. 2026). Záväzné je znenie zverejnené súdom.




